
Транзиттик декларацияны толтуруу тартибине өзгөртүүлөрдү киргизүү жөнүндө
	
Евразия экономикалык бирлигинин Бажы кодексинин 105-беренесинин 5-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын                     2023-жылдын 30-майындагы № 73 чечими менен бекитилген транзиттик декларацияны толтуруу тартибине тиркемеге ылайык өзгөртүүлөр киргизилсин.
2. Бул чечим расмий жарыяланган күндөн тартып 30 календардык күн өткөндөн кийин күчүнө кирет. 

       
Евразия экономикалык комиссиясынын
           Коллегиясынын төрагасы                                                  М.Мясникович

ТИРКЕМЕ
                      Евразия экономикалык комиссиясынын
                     Коллегиясынын 
                                               2023-жылдын 18-июлундагы № 104 
                          чечимине


Транзиттик декларацияны толтуруу тартибине киргизилүүчү ӨЗГӨРТҮҮЛӨР


	1. 27-пункт төмөнкүдөй мазмундагы абзац менен толукталсын
	«чет өлкөлүк товарларды келген жериндеги бажы органынан Казакстан Республикасынын аймагынан чыккан жердеги бажы органына чейин Казакстан Республикасынын аймагынын чегинде аба транспорту менен ташууда (транспортировкалоодо).».
	2. 30-пункт төмөнкүдөй мазмундагы абзац менен толукталсын:
	«Казакстан Республикасынын аймагынын чегинде мындай товарлар келген жерден Казакстан Республикасынын аймагынан чыккан жерге чейин аба транспорту менен ташуу жүзөгө ашырылган жана аларга карата тыюу салуулар жана чектөөлөр колдонулбаган чет өлкөлүк товарларды Казакстан Республикасында бажылык декларациялоодо ЕАЭБ ТЭИ ТНге ылайык товардын коду көрсөтүлбөйт.».
	3. 34-пункт төмөнкүдөй мазмундагы абзац менен толукталсын:	«чет өлкөлүк товарларды келген жериндеги бажы органынан Казакстан Республикасынын аймагынан чыккан жердеги бажы органына чейин Казакстан Республикасынын аймагынын чегинде аба транспорту менен ташууда (транспортировкалоодо).».

